MINT พุ่ง 3 วันติด โบรกฯเชียร์ “ซื้อ” ชูผลตอบแทนเด่นกว่าตลาดฯ
MINT พุ่ง 3 วันติด โบรกฯเชียร์ "ซื้อ" ชูผลตอบแทนเด่นกว่าตลาดฯ โดยราคาหุ้นปิดตลาดภาคเช้าอยู่ที่ 38.75 บาท บวก 1.00 บาท หรือ 2.65% สูงสุดที่ 39.00 บาท ต่ำสุดที่ 37.75 บาท มูลค่าซื้อขายที่ 690.72 ล้านบาท
15 มิ.ย. 2560

ผู้สื่อข่าวรายงานว่า ราคาหุ้นบริษัท บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ปิดตลาดภาคเช้าอยู่ที่ 38.75 บาท บวก 1.00 บาท หรือ 2.65% สูงสุดที่ 39.00 บาท ต่ำสุดที่ 37.75 บาท มูลค่าซื้อขายที่ 690.72 ล้านบาท ขณะที่ดัชนีตลาดหุ้นไทยโดยรวมบวก 0.04%

โดยราคาหุ้นปรับตัวขึ้นอย่างต่อเนื่องเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 37.75 บาท เมื่อวันที่ 13 มิ.ย.60
ด้าน บล.ยูโอบี เคย์เฮียน (ประเทศไทย) ระบุในบทวิเคราะห์ (15 มิ.ย.60) แนะนำหุ้น MINT โดยคาดกลุ่มโรงแรมกลับมาให้ผลตอบแทนการลงทุนโดดเด่นกว่าตลาดในปีนี้หลังจาก Underperform มา 2 ปี และการบริโภคในประเทศฟื้นตัว จะส่งผลบวกต่อธุรกิจอาหารของ MINT
ขณะเดียวกัน บล.ธนชาต ระบุในบทวิเคราะห์ (15 มิ.ย.60) โดยแนะนำ “ซื้อ” หุ้น MINT ถึงแม้เข้าสู่ช่วง low season ในไตรมาส 2/60 แต่จำนวนนักท่องเที่ยวขยายตัวได้ดี 7% ในเดือน เม.ย. เทียบกับช่วงเดียวกันเมื่อปีก่อน